钦定古今图书集成/明伦汇编/官常典/第386卷 > 汉
## 钦定古今图书集成/明伦汇编/官常典/第386卷 > 汉

汉承秦，置博士，后置《五经》博士，皆属于太常。

按《汉书百官公卿表》：“奉常，秦官，掌宗庙礼仪，有丞。景
帝中六年更名，太常博士属焉。”

博士，秦官，掌通古今，秩比六百石，员多至数十人。武
帝建元五年，初置《五经》博士。宣帝黄龙元年，稍增员
十二人。

### 成帝阳朔二年诏举可充太学博士者

按《汉书成帝本纪》：“阳朔二年秋，关东大水，遣谏大夫
博士分行视。九月奉使者不称诏曰：古之立太学，将
以传先王之业，流化于天下也。儒林之官，四海渊原，
宜皆明于古今，温故知新，通达国体，故谓之博士。否
则学者无述焉，为下所轻，非所以尊道德也。工欲善
其事，必先利其器。丞相、御史其与中二千石、二千石”
杂举可充博士位者，使卓然可观。